Решение на Общия съд от 27 юни 2019 г. — Aldi/EUIPO – Crone (CRONE)
(Дело T-385/18)1
(Марка на Европейския съюз – Производство по възражение – Заявка за фигуративна марка на Европейския съюз „CRONE“ – По-ранни фигуративни марки на Европейския съюз „crane“ и по-ранна словна малка на Европейския съюз „CRANE“ – Относително основание за отказ – Вероятност от объркване – Член 8, параграф 1, буква б) от Регламент (ЕС) 2017/1001)
Език на производството: немски
Страни
Жалбоподател: Aldi GmbH & Co. KG (Мюлхайм ан дер Рур, Германия) (представители: N. Lützenrath, U. Rademacher, C. Fürsen и M. Minkner, avocats)
Ответник: Служба на Европейския съюз за интелектуална собственост (представители: A. Crawcour и  D. Hanf)
Друга страна в производството пред апелативния състав на EUIPO, встъпила в производството пред Общия съд: Christoph Michael Crone (Крефелд, Германия) (представители: M. van Maele и H.-Y. Cho, avocats)
Предмет
Жалба срещу решението на първи апелативен състав на EUIPO от 14 март 2018 г. (преписка R 1100/2017-1) относно производство по възражение между Aldi и  Crone
Диспозитив
Отхвърля жалбата.
Осъжда Aldi GmbH & Co. KG да заплати съдебните разноски.
____________
1 ОВ C 285, 13.8.2018 г.